CELEX: E2017P0004
Language: da
Date: 2017-06-02 00:00:00
Title: Sag anlagt den 2. juni 2017 af EFTA-Tilsynsmyndigheden mod Kongeriget Norge (Sag E-4/17)

17.8.2017   
            
            
               DA
            
            
               Den Europæiske Unions Tidende
            
            
               C 271/7
            
         Sag anlagt den 2. juni 2017 af EFTA-Tilsynsmyndigheden mod Kongeriget Norge
   (Sag E-4/17)
   (2017/C 271/06)
   EFTA-Tilsynsmyndigheden, 35 Rue Belliard, 1040 Bruxelles, Belgien, har ved Carsten Zatschler, Maria Moustakali, Øyvind Bø og Marlene Lie Hakkebo, som befuldmægtigede, den 2. juni 2017 anlagt sag mod Kongeriget Norge ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Kongeriget Norge har tilsidesat sine forpligtelser i henhold til den retsakt, der henvises til i punkt 2 i bilag XVI til EØS-aftalen, dvs. Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (1), idet det fejlagtigt har klassificeret en offentlig kontrakt og har gennemført en udbudsprocedure med henblik på opførelse og drift af et underjordisk parkeringsanlæg under Torvet i Kristiansand, hvilket ikke er i overensstemmelse med de EØS-retlige forskrifter om offentlige indkøb. Det gøres særligt gældende, at Kongerige Norge:
               
                           i.
                        
                        
                           har foretaget en ukorrekt gengivelse af genstanden for den offentlige kontrakt, idet det ikke har anvendt korrekte eller i det mindste et fuldstændigt og tilstrækkeligt præcist sæt CPV-koder, hvilket er i strid med direktivets artikel 58, stk. 2, sammenholdt med direktivets artikel 1, stk. 14, og den akt, hvortil der henvises i punkt 6a i bilag XVI til EØS-aftalen, dvs. Europa-Parlamentets og Rådets forordning (EF) nr. 2195/2002 af 5. november 2002 om CPV)
                        
                     
                           ii.
                        
                        
                           undlod at offentliggøre en udbudsbekendtgørelse for hele EØS-området i Den Europæiske Unions Tidende og i TED-databasen i overensstemmelse med de retsforskrifter, der er fastsat i direktivets artikel 58, og
                        
                     
                           iii.
                        
                        
                           ikke overholdt mindstefristen for indgivelse af bud inden for rammerne af en udbudsprocedure, som foreskrevet i direktivets artikel 59.
                        
                     
         
               2.
            
            
               Kongeriget Norge tilpligtes at betale sagens omkostninger.
            
         Retlige og faktiske omstændigheder samt søgsmålsgrunde:
   
               —
            
            
               I april 2015 iværksatte Kristiansand kommune i det sydlige Norge en udbudsprocedure med henblik på bygning og drift af en stor parkeringskælder under Torvet i Kristiansand.
            
         
               —
            
            
               EFTA-Tilsynsmyndigheden har gjort gældende, at projektet ikke blev udbudt som en koncessionskontrakt om offentlige bygge- og anlægsarbejder. I stedet blev projektet ukorrekt beskrevet som blot at vedrøre levering af »parkeringstjenester«, og udbudsproceduren fulgte ikke de detaljerede EØS-regler om offentlige bygge- og anlægskoncessionsudbud, navnlig direktiv 2004/18/EF om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter.
            
         
               —
            
            
               Tilsynsmyndigheden har nedlagt påstand om, at Norge: har angivet genstanden for den offentlige kontrakt ukorrekt ved ikke at anvende den korrekte, eller i det mindste et fuldstændigt og tilstrækkeligt præcist sæt CPV-koder, har undladt at offentliggøre en udbudsbekendtgørelse for hele EØS-området i Den Europæiske Unions Tidende og TED-databasen og ikke har overholdt mindstefristen for indgivelse af ansøgninger inden for rammerne af en udbudsprocedure.
            
         
               —
            
            
               Den specifikke kontrakt blev beskrevet som vedrørende »udformning, opførelse, finansiering og drift af et underjordisk parkeringsanlæg«. Udbuddet blev offentliggjort i den norske nationale udbudsdatabase for offentlige indkøb den 20. april 2015 ved anvendelse af den CPV-kode, der gælder for »parkeringstjenester«.
            
         
               —
            
            
               Ifølge udbudsbekendtgørelsen er kontraktens værdi anslået til mellem 24 000 000 og 100 000 000 NOK.
            
         
               —
            
            
               Kun ét bud blev afgivet inden for den fastsatte frist den 15. maj 2015. Udbuddet blev revideret, efter at der havde fundet nogle forhandlinger sted, og kontrakten blev tildelt den 24. juni 2015 og undertegnet af parterne den 29. juni 2015.
            
         
      (1)  EUT L 134 af 30.4.2004, s. 114.